Document ID: /roh_data/filtered/fineweb-2-filterrobots_roh.jsonl.gz/35049

Per blers è Armon Orlik, il retg dals cors ad Estavayer, daventà in star en il sport da lutga e per ils entschaviders, oravant tut ils Grischuns, in idol.
30 uffants en il resgim
La gievgia saira, l’emprim da settember, han uffants da 6 enfin 15 onns pudì far in fufragnadi tar Armon Orlik en il resgim ed emprender d’enconuscher l’ABC dal sport da lutga. Passa 30 uffants han visità il tschaler da lutga a Vaz Sut, là nua ch’ils lutgaders dal Club Unterlandquart treneschan. Durant in’ura e mesa han Armon Orlik ed anteriurs lutgaders dà tips e trics da lutga, ma er mussà e declerà la cultura da quest sport.
Cun las emprimas experientschas en il resgim e cun ina carta d’autogram han ils uffants bandunà fieu e flomma il tschaler da lutga a Vaz Sut. E tgi sa, forsa gudogna in dad els in di in cranz ad ina festa da lutga federala...